पटना में 14 जगह खुले नए कौशल विकास केंद्र
पटना|कुशल युवाकार्यक्रम के तहत पटना जिले के 14 स्थानों पर नए कौशल विकास केंद्र खोले गए हैं। अब कुल 43 कौशल विकास केंद्र हो गए हैं, जिसमें 1780 युवा प्रशिक्षण ले रहे हैं। डीएम संजय कुमार अग्रवाल ने बताया कि जिले में कुल 283 केंद्र प्रस्तावित हैं। कौशल युवा कार्यक्रम के तहत युवा पीढ़ी के व्यक्तित्व के विकास के लिए कौशल विकास केंद्रों पर प्रशिक्षण दिया जाता है। 240 घंटे के प्रशिक्षण में 120 घंटे की कंप्यूटर की मूलभूत जानकारी, कम्यूनिकेशन के लिए 80 घंटे तथा लाइफ स्किल के लिए 40 घंटे का प्रशिक्षण निर्धारित है। प्रशिक्षण के दौरान कंप्यूटर की मूलभूत जानकारी, अंग्रेजी भाषा का ज्ञान तथा व्यक्तित्व के निर्माण के लिए भाषा एवं व्यवहार कुशलता का प्रशिक्षण दिया जाएगा।
hin_Deva hin_Deva